Zdeno Chára

Zdeno Chára (født 18. mars 1977) er en slovakisk profesjonell ishockeyspiller. Han spiller for øyeblikket som back i Washington Capitals. Chára er den høyeste spilleren i NHL noensinne med sine 206 cm. Han går under kallenavnet «The Big Z» (Den Store Z).

Zdeno Chára er født i Trenčín i Tsjekkoslovakia (nå Slovakia. Han ble rangert som nummer 56 av New York Islanders i NHL Entry Draft i 1996, noe som markerte starten på hans NHL-karriere. Senere, etter en draft i 2001, ble han sendt til Ottawa Senators som en del av en bytteavtale. I 2003 fikk Chára prøve seg på NHL All Star-laget for første gang. I 2007, da som fast inventar på All Star-laget, vant han ferdighetskonkurransen for «hardeste skudd» i en turnering, med et skudd målt i 161,6 km/t.

1. juli 2006 signerte han en 5-årskontrakt verdt 37.5 millioner dollar med Boston Bruins. Den 3. oktober 2006 ble han offisielt klar som kaptein for The Bruins.

Chára var kaptein på Boston Bruins da laget vant sitt første Stanley Cup siden 1972 etter Stanley Cup-sluttspillet 2011.

Referanser

Eksterne lenker 
 

Slovakiske ishockeyspillere
Ishockeyspillere for New York Islanders
Ishockeyspillere for Ottawa Senators
Ishockeyspillere for Boston Bruins
Ishockeyspillere for Färjestad BK
Deltakere for Slovakia under Vinter-OL 2006
Ishockeyspillere under Vinter-OL 2006
Deltakere for Slovakia under Vinter-OL 2010
Ishockeyspillere under Vinter-OL 2010
Deltakere for Slovakia under Vinter-OL 2014
Ishockeyspillere under Vinter-OL 2014
Personer fra Trenčín
Utenlandske ishockeyspillere i NHL